พาณิชย์รอ หากราคา หมูแพง ต่อเนื่องเกิน 2 สัปดาห์ คุมแน่
นายวัฒนศักย์ เสือเอี่ยม รองอธิบดีกรมการค้าภายใน เปิดเผยถึงกรณีราคาหมูเนื้อแดงในหลายพื้นที่เพิ่มขึ้นอย่างต่อเนื่องว่า กรมได้ติดตามอย่างใกล้ชิด และได้ประสานพาณิชย์จังหวัดให้ตรวจสอบราคาจำหน่ายหมูเป็นหน้าฟาร์ม และหมูเนื้อแดงในตลาดสดว่าราคาจำหน่ายเหมาะสมหรือไม่ โดยก่อนหน้านี้ กรมได้ตกลงราคาจำหน่ายร่วมกับสมาคมผู้เลี้ยงสุกรแห่งชาติว่า ราคาหน้าฟาร์มต้องไม่เกินกิโลกรัม (กก.) ละ 80 บาท เพื่อให้ราคาหมูเนื้อแดงหน้าเขียงไม่เกิน กก.ละ 150-160 บาท ส่วนที่ราคาปรับเพิ่มขึ้น เชื่อว่าจะเป็นระยะสั้นๆ เพราะมีความต้องการเพิ่มขึ้นจากการคลายล็อกดาวน์ เปิดสถานศึกษา มีความต้องการจากต่างประเทศ หลังเกิดโรคอหิวาต์แอฟริกาในสุกรระบาดหากราคาพุ่งต่อเนื่องเกิน 2 สัปดาห์ ก็จะต้องใช้มาตรการอื่นๆ ในการเข้าไปควบคุมราคาไม่ให้สูงจนเป็นภาระของผู้บริโภค เช่น จำกัดการส่งออกไปต่างประเทศ การร่วมมือกับสมาคมผู้เลี้ยงสุกรแห่งชาติจำกัดราคาหน้าฟาร์ม การจัดงาน ธงฟ้าเพื่อจำหน่ายเนื้อหมูราคาถูก เป็นต้น ทั้งนี้ การดูแลราคาเนื้อหมูต้องดูแลทั้ง 2 ฝ่าย คือผู้เลี้ยงและผู้บริโภค โดยขณะนี้ราคาหมูเป็นปรับสูงขึ้นเป็นผลดีต่อเกษตรกรที่จะมีรายได้สูงขึ้น จากก่อนหน้านี้แบกรับภาระราคาหมูตกต่ำมานาน หากราคาปรับขึ้นตามกลไกตลาดก็ต้องเข้าใจ แต่ถ้าปรับขึ้นเกินจริง กรมต้องเข้าไปดูแล เพื่อไม่ให้ผู้บริโภคได้รับผลกระทบ ไม่อยากให้ประชาชนตื่นตระหนก โดยคาดว่าราคาจะค่อยๆปรับลงเป็นปกติในไม่ช้าผู้สื่อข่าวรายงานว่า ก่อนหน้านี้ได้รับการร้องเรียนจากประชาชนว่าราคาหมูเนื้อแดงในหลายพื้นที่ปรับตัวสูงขึ้นอย่างต่อเนื่องไปถึง กก.ละ 170-180 บาท ซึ่งเพิ่มขึ้นสูงสุดในรอบ 10 ปี จนส่งผลกระทบให้อาหารที่ใช้หมูเป็นวัตถุดิบ เช่น หมูทอด หมูแดดเดียว กุนเชียงหมู เป็นต้น ปรับราคาเพิ่มขึ้น และเรียกร้องให้กรมการค้าภายในดูแล.
กรณีราคาหมูเนื้อแดงในหลายพื้นที่เพิ่มขึ้นอย่างต่อเนื่องว่า กรมได้ติดตามอย่างใกล้ชิด และได้ประสานพาณิชย์จังหวัดให้ตรวจสอบราคาจำหน่ายหมูเป็นหน้าฟาร์ม และหมูเนื้อแดงในตลาดสด
เนื้อหมู,ราคาหมู,ราคาเนื้อหมู,หมูแพง,เนื้อหมูแพง,หมูขึ้นราคา,ข่าววันนี้